GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

**KLASA: 024-03/25-01/5**

**URBROJ: 2186-3-01/1-25-2**

**Cestica, 06.02.2025.**

Na temelju članka 39. Zakona o elektroničkim medijima („Narodne novine“ broj 111/21 i 114/22) i članka 44. Statuta Općine Cestica („Službeni vjesnik Varaždinske županije“ broj 13/21), općinski načelnik Općine Cestica raspisuje

**JAVNI POZIV**

**za financiranje programskih sadržaja elektroničkih medija od interesa za Općinu Cestica u 2025. godini**

1. **PREDMET JAVNOG POZIVA**

Predmet ovog Javnog poziva je prikupljanje prijava radi dodjeljivanja sredstava (potpore) za programske sadržaje elektroničkih medija od interesa za Općinu Cestica u 2025. godini.

Sukladno Zakonu o elektroničkim medijima („Narodne novine broj 111/21 i 114/22), elektronički mediji su audiovizualni programi (televizija), radijski programi i elektroničke publikacije.

Pod programskim sadržajima podrazumijevaju se objave i emisije od interesa za Općinu Cestica koje su izdvojene u tematske cjeline ili pojedinačno.

Pod programskim sadržajem ne podrazumijeva se elektronička publikacija (portal) u cijelosti.

Cilj dodjele financijskih sredstava po ovom Javnom pozivu je proizvodnja i objava kvalitetnih programskih sadržaja od interesa za Općinu Cestica.

1. **UVJETI ZA PRIJAVU NA JAVNI POZIV**

Na Javni poziv se mogu prijaviti nakladnici koje imaju sjedište, odnosno prebivalište u Republici Hrvatskoj, koji obavljaju djelatnost elektroničkih medija:

* 1. televizijski nakladnici upisani u Knjigu pružatelja medijskih usluga televizije Agencije za elektroničke medije (AEM)
  2. radijski nakladnici upisani u Knjigu pružatelja medijskih usluga radija Agencije za elektroničke medije (AEM)
  3. elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija

Pravo na dodjelu financijskih sredstava ne mogu ostvariti nakladnici:

* + - koji za isti programski sadržaj ostvaruju potporu iz sredstava Fonda za poticanje i pluralizam elektroničkih medija, državnog proračuna ili proračuna Europske unije,
    - koji su u likvidaciji ili u stečajnom postupku,
    - koji imaju nepodmirenih obveza prema Proračunu Republike Hrvatske s osnova dospjelih poreznih obveza i obveza za mirovinsko i zdravstveno osiguranje
    - koji ne objavljuju programske sadržaje vezane za područje Općine Cestica

Mediji koji proizvode i objavljuju programske sadržaje vezane za područje djelovanja Općine Cestica, a nisu s područja Varaždinske županije, moraju dostaviti dokaz o objavi najmanje 4 programska sadržaja vezana uz područje djelovanja Općine Cestica.

1. **KRITERIJI DODJELE FINANCIJSKIH SREDSTAVA**

|  |  |  |
| --- | --- | --- |
|  | **KRITERIJI** | **BROJ BODOVA** |
| 1. | Kvaliteta, kreativnost, inovativnost, autorski pristup u osmišljavanju programskog sadržaja | 0 – 5\* |
| 2. | Lokalni karakter programskog sadržaja (praćenje događaja na području Općine Cestica), usmjerenost na potrebe i interese mještana Općine Cestica i  uključenost mještana u predložene programske sadržaje | 0 – 5\*\* |
| 3. | Kvantiteta objava i medijske platforme objava (praćenje sadržaja u televizijskom, radijskom programu, na  mrežnim stranicama te na društvenim mrežama prijavitelja na Javni poziv) | 0 – 5\*\*\* |
| 4. | Doseg objava pojedinog medija (istraživanje gledanosti/slušanosti/pregledi sadržaja na internetu) | 0 – 5\*\*\*\* |
|  | **UKUPNO** | 0 – 20 |

\*Pojašnjenje bodovanja Kriterija 1: 5 bodova – U potpunosti zadovoljava pristup za prijavljeni programski sadržaj. 4 boda – U velikoj mjeri zadovoljava pristup za prijavljeni programski sadržaj, 3 boda – Djelomično se odnosi na prijavljeni programski sadržaj. 2 boda – U manjoj mjeri se odnosi na prijavljeni programski sadržaj. 1 bod – Minimalno se odnosi na prijavljeni programski sadržaj.

\*\*Pojašnjenje bodovanja Kriterija 2: 5 bodova – U potpunosti se odnosi na prijavljeni programski sadržaj. 4 boda – U velikoj mjeri se odnosi na prijavljeni programski sadržaj. 3 boda – Djelomično se odnosi na prijavljeni programski sadržaj. 2 boda – U manjoj mjeri se odnosi na prijavljeni programski sadržaj. 1 bod – Minimalno se odnosi na prijavljeni programski sadržaj.

\*\*\* Pojašnjenje bodovanja Kriterija 3: 5 bodova – U potpunosti zadovoljava kriterij, 4 boda – U velikoj mjeri zadovoljava kriterij. 3 boda – Djelomično zadovoljava kriterij, 2 boda – U manjoj mjeri zadovoljava kriterij. 1 bod – Minimalno zadovoljava kriterij.

\*\*\*\* Pojašnjenje bodovanja Kriterija 4: 5 bodova – izuzetan doseg, 4 boda – visok doseg. 3 boda – umjeren doseg, 2 boda – nizak doseg, 1 bod – vrlo nizak doseg.

**4. SADRŽAJ PRIJAVE NA JAVNI POZIV**

Prijave se dostavljaju isključivo na propisanim obrascima koji moraju biti u cijelosti popunjeni, potpisani od ovlaštene osobe za zastupanje prijavitelja i ovjereni pečatom.

Dokumentacija za prijavu na Javni poziv:

1. **OBRAZAC 1.** – Podaci o podnositelju prijave na Javni poziv za financiranje programskih sadržaja elektroničkih medija od interesa za Općinu Cestica u 2025.g.

2. **OBRAZAC 2.** – Podaci o programskom sadržaju koji se prijavljuje na Javni poziv za financiranje programskih sadržaja elektroničkih medija od interesa za Općinu Cestica u 2025.g.

3. **OBRAZAC 3.** – Izjava da u odnosu na prijavitelja nije pokrenut stečajni postupak, da se ne nalazi u postupku likvidacije i da prijavljeni programski sadržaj nije financiran iz sredstava Fonda za poticanje i pluralizam elektroničkih medija, proračuna EU i državnog proračuna

4. **Izvadak** iz odgovarajućeg Upisnika pružatelja medijskih usluga koji se vodi pri Vijeću za elektroničke medije

5. **Potvrda** nadležne Porezne uprave o stanju duga ne starija od 30 dana od objave Javnog poziva.

Obrasci prijave dostupni su na web stranici Općine Cestica: www.cestica.hr

Obrasci se ispunjavaju isključivo pomoću računala.

Nakladnik može na Javni poziv prijaviti više programskih sadržaja. U tom slučaju programski se sadržaji prijavljuju odvojeno.

**5. ROK ZA PODNOŠENJE PRIJAVE**

Prijave na Javni poziv s pripadajućom dokumentacijom podnose se u roku osam (8) dana od dana objave ovoga Javnog poziva na internetskoj stranici Općine Cestica **zaključno do** **17. veljače 2025. godine do 15:00 sati.**

Prijave i pripadajuća dokumentacija šalje se poštom preporučeno ili se predaje u pisarnici Jedinstvenog upravnog odjela Općine Cestica, u zatvorenoj omotnici na adresu:

**OPĆINA CESTICA, Dravska 1a, 42208 Cestica,**

**s naznakom: „Prijava na Javni poziv za financiranje programskih sadržaja elektroničkih medija od interesa za Općinu Cestica u 2025. godini“**

Neće se razmatrati prijave koje pristignu izvan roka određenog Javnim pozivom, nepotpune prijave i prijave podnositelja koji ne zadovoljavaju kriterije Javnog poziva.

**6. ODABIR KORISNIKA, REZULTATI JAVNOG POZIVA, PRAVO PRIGOVORA, POTPISIVANJE UGOVORA**

Broj i iznos dodijeljenih potpora bit će usklađen s raspoloživim proračunskim sredstvima Općine Cestica u stavci Elektronički mediji.

Općinski načelnik Općine Cestica donosi Odluku o odabiru korisnika financijskih sredstava te odobrava iznose na temelju prijedloga Povjerenstva.

Rezultati Javnog poziva bit će objavljeni na internetskoj stranici Općine Cestica www.cestica.hr u roku najkasnije petnaest (15) dana od donošenja Odluke o odabiru.

Zaprimljeni prijedlozi programskih sadržaja s pratećom dokumentacijom se neće vraćati.

Sudionik Javnog poziva može podnijeti prigovor na Odluku o odabiru korisnika financijskih sredstava.

Prigovor se podnosi općinskom načelniku Općine Cestica u roku od osam (8) dana od dana objave Odluke o odabiru korisnika financijskih sredstava.

O prigovoru odlučuje općinski načelnik Općine Cestica.

Nakladnici kojima se odobre financijska sredstva po ovom Javnom pozivu, sklopiti će s Općinom Cestica Ugovor o financiranju programskog sadržaja, kojim će ugovorne strane regulirati međusobna prava i obveze (dinamika, visina, rok i način isplate, rok za proizvodnju i objavu programskih sadržaja, način provođenja izvješćivanja o proizvodnji i objavi programskih sadržaja).

Sve dodatne informacije i upite možete dobiti na telefon 042/724-824 ili na email: opcina@cestica.hr.

OPĆINSKI NAČELNIK

Mirko Korotaj